Č. spisu: PrF/18/2020/108-PMVR

Č. záznamu: PrF/122/2020

**ZÁPISNICA**

**z výberu študentov a zamestnancov na mobility**

**programu ERASMUS+ pre akademický rok 2020/2021**

***Miesto a čas konania:***

Právnická fakulta UMB, Komenského 20, Banská Bystrica,

miestnosť č. 101, 21. januára 2020, o 10:00 hod.

***Výberová komisia:*** *doc. Dr. iur. JUDr. Ing. Michal Turošík, PhD.*

*JUDr. Ľubica Saktorová, PhD., LL.M., M.A.*

*JUDr. Elena Júdová, PhD.*

*PhDr. Anna SchneiderováPhD.*

*JUDr. Katarína Ševcová, PhD.*

*Mgr. Jana Hubáčeková*

Na základe výberového konania na mobility Erasmus+ na Právnickej fakulte Univerzity Mateja Bela v Banskej Bystrici Vám zasielam oficiálne výsledky na akademický rok 2020/2021.

Komisia si prezrela a posúdila študijné výsledky, motivačné listy a predbežné študijné plány v cudzom jazyku a prihliadala rovnako na informácie o zapájaní sa študentov v jednotlivých aktivitách a činnostiach fakulty. Pri motivačných listoch komisia prihliadala aj na ich gramatickú a spisovnú správnosť v cudzom jazyku.

Každý uchádzač absolvoval krátky osobný pohovor v anglickom jazyku resp. v jazyku, v ktorom by mal študovať na zahraničnej univerzite. Otázky boli zamerané na motiváciu študenta pre výber danej krajiny, resp. univerzity, na záujem uchádzača o konkrétne študijné predmety, jeho ďalšie záujmy a predstavy o štúdiu v zahraničí. Pri rozhovore sa posudzovala znalosť jazyka, schopnosť pohotovo reagovať na otázky a záujem o štúdium.

Uchádzači boli po pohovore informovaní o predbežných výsledkoch a oficiálne výsledky o výbere študentov budú zverejnené aj na web stránke Právnickej fakulty UMB.

Na výberové konanie Erasmus+ mobilitu sa prihlásili:

* **3 študenti**,
* **1 stážistka,**
* **14 učiteľov,**
* **4 nepedagogickí zamestnanci.**

Výberovým konaním prešli všetci uchádzači mobilitného programu Erasmus+.

Celkový počet študentov aj pedagógov, ktorí budú môcť vycestovať, bude známy až po pridelení finančných prostriedkov na fakultu.

Zapísala: Mgr. Jana Hubáčeková

Banská Bystrica, 24. 01. 2020

Schválil:

**JUDr. Monika Némethová, PhD.**

prodekanka pre vedu a výskum

poverená vedením referátu pre medzinárodné vzťahy a rozvoj

**Prílohy:**

Príloha č. 1 Zoznam učiteľských mobilít

Príloha č. 2 Zoznam zamestnaneckých mobilít

Príloha č. 3 Zoznam študentských mobilít

Príloha č. 4 Zoznam mobilít stážistov

Príkoha č. 5 Komisia predvýberov